EkBass/fiwiki-20250220-pages-articles huggingface dataset:
Angela Cullen

Angela Cullen (s. 5. elokuuta 1974) on uusiseelantilainen fysioterapeutti ja entinen maahockey- pelaaja. Vuodesta 2015 maaliskuuhun 2023 hän työskenteli seitsenkertaisen Formula 1 -maailmanmestarin Lewis Hamiltonin fysioterapeuttina. Luokka:Vuonna 1974 syntyneet Luokka:Elävät henkilöt
Marmorimittari

Marmorimittari (Pareulype berberata) on Geometridae -heimoon kuuluva koi. Lajin kuvasivat ensimmäisen kerran itävaltalaiset luonnontieteilijät Michael Denis ja Ignaz Schiffermüller vuonna 1775. Marmorimittaria tavataan Afrikassa, Aasiassa ja Euroopassa. Suomessa sitä on havaittu Helsingissä Pasilan konepajalla. == Kuvaus == Marmorimittarin siipiväli on 23–27 mm. Etusiivet ovat okranruskeat, vaalean harmahtavanokran sekaiset ja niissä on tumman harmaanruskeita poikkijuovia. Tyvisarakkeen reuna on kaksinkertainen, musta, ruskeatäytteinen ja hiukan kulmikas lähellä etureunaa. Reunan sisempi poikkiviiru on kaksinkertainen, musta, ruskeatäytteinen, keskisarake vaalean okranharmaa, ulompi poikkiviiru mustanruskea, aaltoileva, etupuoliskosta vahvempi, sen etuosassa ja keskellä terävä uloke. Joskus siinä on näkyvissä harmaa keskipilkku. Aaltoviiru on usein melko epäselvä, vaaleanharmaa ja kärkijuomu mustahko. Marmorimittarin takasiivet ovat okranharmaat; keskipilkku ja ulko-osan poikkiviirut tummemmat. == Lähteet == Luokka:Mittarit
Marc Van Dalen

Marc Van Dalen (s. 28. heinäkuuta 1964) on belgialainen Kronos Racing -autourheilutallin perustaja ja tallipäällikkö. == Lähteet == ==Aiheesta muualla== *Juwra.com Luokka:Moottoriurheilun henkilöt Luokka:Vuonna 1964 syntyneet Luokka:Elävät henkilöt
Orest Kuraš

Orest Ivanovytš Kuraš (; 10. lokakuuta 1935 Orih’ivtsi – 5. marraskuuta 2006 Lviv) oli ukrainalainen kuoronjohtaja.Кураш Орест Іванович Український Музичнй Світ, viitattu 20.9.2024 Kuraš joutui vuonna 1945 lähtemään Puolaan liitetystä kotikylästään läheltä Przemyśliä. Hän opiskeli Jevhen Bah’njakin luokalla Lvivin musiikkipedagogisessa koulussa. Vuosina 1953–1958 hän opiskeli Lvivin konservatoriossa Mykola Kolessan ja Volodymyr Vasylevytšin johdolla. Kuraš oli Lvivin ooppera- ja balettiteatterin pääkuoromestari vuosina 1958–1965 ja 1980–1986, sitten kuoromestari vuoteen 2006 saakka. Hän johti Lvivissä myös laulu- ja tanssiyhtyeitä. Kuraš toimi lisäksi opettajana Lvivin musiikkipedagogisessa koulussa. Hän sai Ukrainan kunniataiteilijan arvonimen vuonna 1989. == Lähteet == Luokka:Ukrainalaiset kuoronjohtajat Luokka:Vuonna 1935 syntyneet Luokka:Vuonna 2006 kuolleet
Jean-Pierre Mondron

Jean-Pierre Mondron (19. lokakuuta 1952 – 23. toukokuuta 2016) oli belgialainen ralliautoilija ja Kronos Racing -autourheilutallin perustaja. == Lähteet == ==Aiheesta muualla== *EWRC-results.com Luokka:Belgialaiset ralliautoilijat Luokka:Moottoriurheilun henkilöt Luokka:Vuonna 1952 syntyneet Luokka:Vuonna 2016 kuolleet
Barwa Group

Barwa Group on Qatarissa sijaitseva kiinteistöyhtiö, joka perustettiin vuonna 2005. == Moottoriurheilu == Barwa sponsoroi GP2-sarjassa kilpailevaa Campos Racing ja Addax Teamia vuosina 2008–2013. Luokka:Kiinteistöyhtiöt Luokka:Qatar
Isa Stenberg

Isa Stenberg (s. 1938 Heikinkylä, Lapinjärvi) on suomalainen teatterinjohtaja ja teatterituottaja.Sune Bergström, Isa Stenberg: "Jag var alltid yngst i klassen" Yle 13.5.2016, viitattu 20.9.2024 Veli-Pekka Lehtonen, Todellinen murhenäytelmä Helsingin Sanomat 20.4.2024, vitattu 20.9.2024 Stenberg aloitti työuransa sosiaalityöntekijänä.Isa Stenberg 2000 Sveriges Radio 31.7.2000, viitattu 20.9.2024 Teatteriammattilaisena työskentelyn hän aloitti Helsingin Lilla Teaternissa vuonna 1975. Stenberg muutti Ruotsiin vuonna 1980 avustamaan Dramatenin teatterinjohtajaksi valittua Lasse Pöystiä. Vuonna 1986 Stenberg valittiin Göteborgin Folkteaternin teatterinjohtajaksi neljän vuoden ajaksi. Hän aloitti Göteborgissa yhteistyön Lars Norénin kanssa. Vuonna 1999 Stenberg ja Norén perustivat RiksDraman osana Riksteaternia. Stenberg oli Lars Norénin työparina 7:3-näytelmässä, joka syntyi pitkäaikaisvankien kanssa perustetusta kuntouttavaksi tarkoitetusta teatterityöpajasta. Uusnatsismia kannattaneille vangeille annettiin lupa esiintymisiin vankilan ulkopuolella, ja Stenberg majoitti vankeja kotonaan kiertueen aikana. Hän yritti toistuvasti keskeyttää hankkeen, mutta hanketta jatkettiin hänen vastalauseistaan huolimatta. Kaksi vangeista osallistui vuonna 1999 pankkiryöstöön ja sitä seuranneen takaa-ajon yhteydessä kahden poliisin murhaan (Malexanderin murhat). Ennen epäonnistunutta 7:3-hanketta Stenberg ja Norén olivat tehneet menestyksekästä yhteistyötä huumeiden käyttäjiä, mielisairaita ja muita syrjäytyneitä käsitelleessä Personkrets-näytelmässä. Vankilaprojektista tehtiin vuonna 2024 Elisabeth Åsbrinkin samannimisen tietokirjan pohjalta televisiosarja Kipupiste (Smärtpunkten). Stenberg otettiin sarjan päähenkilöksi, ja häntä esitti Maria Sid. Stenberg sai neljä poikaa. Hän muutti takaisin Lapinjärvelle yhden poikansa sairastuttua kuolemaan johtaneeseen syöpään. Keväällä 2024 Stenberg asui hoivakodissa Maarianhaminassa. == Lähteet == Luokka:Suomalaiset teatterinjohtajat Luokka:Teatterituottajat Luokka:Vuonna 1938 syntyneet Luokka:Elävät henkilöt
Aasian GP2 Bahrainin Grand Prix

Aasian GP2 Bahrainin Grand Prix oli Aasian GP2 -sarjan osakilpailu, joka ajettiin Bahrain International Circuitin moottoriradalla Bahrainissa. Radalla oli tarkoitus järjestää kaksi osakilpailua kaudella 2011 18.–19. helmikuuta ja 12.–13. maaliskuuta, mutta ne jouduttiin molemmat perumaan maan poliittisien levottomuuksien vuoksi. == Voittajat == Kausi Lähtö Kuljettaja Talli Rata Raportti 2008 2008 Kilpailu Romain Grosjean ART Grand Prix Grand Prix Circuit Raportti 2008 Sprintti Kamui Kobayashi DAMS Grand Prix Circuit Raportti 2008–2009 Kilpailu Kamui Kobayashi DAMS Grand Prix Circuit Raportti 2008–2009 Sprintti Sergio Pérez Barwa International Campos Team Grand Prix Circuit Raportti 2008–2009 Kilpailu Diego Nunes Piquet GP Grand Prix Circuit Raportti 2008–2009 Sprintti Luiz Razia Arden International Motorsport Grand Prix Circuit Raportti 2009–2010 Kilpailu Davide Valsecchi iSport International Grand Prix Circuit Raportti 2009–2010 Sprintti Charles Pic Arden International Grand Prix Circuit Raportti 2009–2010 Kilpailu Luca Filippi MalaysiaQi- Meritus.com Endurance Circuit Raportti 2009–2010 Sprintti Giacomo Ricci DPR Endurance Circuit Raportti *
Aasian GP2 Dubain Grand Prix

Aasian GP2 Dubain Grand Prix oli Aasian GP2 -sarjan osakilpailu, joka ajettiin Dubai Autodromen moottoriradalla Dubaissa. == Voittajat == Kausi Lähtö Kuljettaja Talli Rata Raportti 2008 2008 Kilpailu Romain Grosjean ART Grand Prix International Circuit Raportti 2008 Sprintti Romain Grosjean ART Grand Prix International Circuit Raportti 2008 Kilpailu Romain Grosjean ART Grand Prix Grand Prix Circuit Raportti 2008 Sprintti Marco Bonanomi Piquet Sports Grand Prix Circuit Raportti 2008–2009 Kilpailu Kamui Kobayashi DAMS Grand Prix Circuit Raportti 2008–2009 Sprintti Kilpailu peruttiin. Kilpailu peruttiin. Grand Prix Circuit Raportti *
Aasian GP2 Abu Dhabin Grand Prix

Aasian GP2 Abu Dhabin Grand Prix oli Aasian GP2 -sarjan osakilpailu, joka ajettiin Yas Marina Circuitn moottoriradalla Abu Dhabissa. == Voittajat == Kausi Lähtö Kuljettaja Talli Rata Raportti 2009–2010 Kilpailu Davide Valsecchi iSport International Grand Prix Circuit Raportti 2009–2010 Sprintti Christian Vietoris DAMS Grand Prix Circuit Raportti 2009–2010 Kilpailu Oliver Turvey iSport International Grand Prix Circuit Raportti 2009–2010 Sprintti Davide Valsecchi iSport International Grand Prix Circuit Raportti 2011 Kilpailu Jules Bianchi Lotus ART Corkscrew Circuit Raportti 2011 Sprintti Stefano Coletti Trident Racing Corkscrew Circuit Raportti *
Aasian GP2 Malesian Grand Prix

Aasian GP2 Malesian Grand Prix oli Aasian GP2 -sarjan osakilpailu, joka ajettiin Sepang International Circuitin moottoriradalla Malesiassa. == Voittajat == Kausi Lähtö Kuljettaja Talli Raportti 2008 Kilpailu Vitali Petrov Barwa International Campos Team Raportti 2008 Sprintti Kamui Kobayashi DAMS Raportti 2008–2009 Kilpailu Diego Nunes Piquet GP Raportti 2008–2009 Sprintti Vitali Petrov Barwa International Campos Team Raportti *
Kolumbian ensimmäinen nainen

Kolumbian ensimmäinen nainen on Kolumbian presidenttin vaimo. Hän toimii Nariñon talo hallinnoijanaselvennä sekä järjestettyjen vastaanottojen, juhlien ja virallisten illallisten emäntänä. Hänen odotetaan nykyisin myös toimivan miehensä hallinnon edustajana yhteiskunnallisissa asioissa. Hänellä ei kuitenkaan ole virallista asemaa, eikä hän saa palkkaa. Kolumbian perustuslakituomioistuimen mukaan ensimmäinen nainen ja presidentti edustavat maan kansallista yhtenäisyyttä Kolumbian perustuslain artiklan 188 mukaisesti. Ensimmäinen nainen on toiminut myös Colombian Institute of Family Welfare -instituutin kunniapuheenjohtajana vuodesta 1978. ==Nimitys== Nimeä käytti ensimmäisen kerran vuonna 8. elokuuta 1934 María Michelsen de López, Alfonso López Pumarejon vaimo, Kolumbian 14. ja 16. presidentti. Aiemmin presidentin vaimolle käytettiin muita nimiä, kuten Señora de Núñez, Señora ja Doña. ==Asema ja historia== Kolumbian ensimmäisten presidenttien vaimot olivat edelleen näkymättömiä maan politiikassa. Soledad Róman de Núñez vaikutti miehensä sisäpolitiikkaan. Bertha Hérnandez de Ospina oli naisten äänioikeusliikkeen johtaja Kolumbiassa. Cecilia de la Fuente de Lleras edisti miehensä Carlos Lleras Restrepon perustaman kolumbialaisen aliravitsemukseen ja orpouteen keskittyvän perheen hyvinvointiinstituutin perustamista Kolumbiaan, joka perustettiin myöhemmin hänen kunniakseen Cecilia-lain nojalla. ==Jotkut ensimmäiset naiset== ==Katso myös== * Luettelo Kolumbian ensimmäisistä naisista *Kolumbian varapresidentin puoliso ==Lähteet== ===Viitteet=== ==Aiheesta muualla== *
Cora Brinkmann

Cora Brinkmann (s. 27. joulukuuta 1976) on saksalainen televisio- ja mediapersoona. == Yksityiselämä == Cora Brinkmann oli naimisissa lokakuusta 2001 helmikuuhun 2015 Formula 1 -kuljettajan Ralf Schumacherin kanssa. Heidän poikansa David syntyi 23. lokakuuta 2001. == Aiheesta muualla == Luokka:Saksalaiset henkilöt Luokka:Televisioalan henkilöt Luokka:Vuonna 1976 syntyneet Luokka:Elävät henkilöt
Al-Auja (Jeriko)

Al-Auja () on pikkukaupunki Palestiinan Länsirannalla Jerikon kaupungin pohjoispuolella. Paikka tunnetaan esimerkiksi lähtestään, jolta kaupunki on saanut nimensä. Al-Aujan asukasluku oli vuonna 2017 arviolta 5 179\. ==Maantiede== Al-Auja sijaitsee Palestiinan Länsirannalla Jerikon kuvernementissa noin 9,8 kilometriä Jerikon kaupungista pohjoiseen. Kylän itäpuolella virtaa Jordan. Naapuripaikkakuntia ovat Fasayil pohjoisessa, Kafr Malik ja Deir Jarir lännessä ja An Nuwei'ma etelässä. Kaupunki on menettänyt maitaan Israelin siirtokunnille, joita sen maille on rakennettu 4. Maita menetettiin myös niitä yhdistelevien teiden rakentamiseksi Al-Aujan korkeus merenpinnasta on noin 242 metriä. Al-Aujan lähde on alueen suurimpia ja siitä virtaa noin 10 miljoonaa kuutiometriä vettä vuosittain. Veden määrä on kuitenkin hyvin riippuvainen sateiden määrästä. Joskus etenkin keväisin se on kuivunut sateiden puutteessa lähes kokonaan. Vuoden keskimääräinen lämpötila on 23 °C. Vuotuinen sadanta on noin 166 mm. ==Historia== Al-Aujan nimi on johdettu paikallisen lähteen nimestä. Nykyisen kylän alueella on joitakin Bysantin valtakunnan kautisia arkeologisia kohteita. Viereinen Khirbet el- Beiyudatin arkeologinen kohde on joskus yhdistetty historialliseen Herodes Arkhelaosin perustamaan Arkelaisin (Ἀρχελαΐς) kaupunkiin. Nykyinen kaupunki sai alkunsa noin 200 vuotta sitten. Sen ensimmäiset asukkaat olivat lähiseudun beduiineja, jotka viettivät alkujaan liikkuvaa elämää vakinaisten asutuskeskusten ulkopuolella. Oslon rauhanprosesin yhteydessä 1990-luvun alkupuolella sovittiin Palestiinalaisten osittaisesta itsehallinnosta tietyillä alueilla. Al-Auja jaettiin sopimuksen mukaiseen alueeseen A ja alue C. Alue A on kokonaan palestiinalaishallinnon alaisuudessa ja se käsittää suurimman osan itse rakennetusta kaupungista. Sen sijaan ympäröivä alue maaseutuineen on pääosin aluetta C, jossa Israelilla on täysi hallintaoikeus. Vesioikeudet ovat olleet jatkuva kiistan aihe. Israelilaisia siirtolaisia on esimerkiksi syytetty jäteveden kaatamisesta Al-Aujan lähteeseen. ==Talous== Työllistymisensä puolesta paikalliset ovat olleet riippuvaisia Israelin työmarkkinoista, joka työllisti vuonna 2011 60 & paikallisesta työvoimasta. Muita työllistymisen aloja ovat maatalous, hallinto, kauppa ja pienimuotoinen teollisuus. Paikalla on esimerkiksi laatikoitu taateleja ja ylläpidetty kanatarhoja. Kaupungissa on myös kauppoja ja sekalaisia pieniä työpajoja. Työttömyysaste vuonna 2011 oli 40 %. Korkeasta työttömyydestä on joskus syytetty Israelin asettamia rajoituksia. ==Väestö== Palestiinan tilastokeskuksen vuoden 2017 arvion mukaan Al-Aujan asukasluku oli 5 179. Vuonna 2007 asukkaita oli 3 934. ==Lähteet== Luokka:Palestiinan kaupungit
Sanna Lenken

Sanna Lenken (s. 1978 Göteborg) on ruotsalainen elokuvaohjaaja.Mikaela Kindblom, Sanna Lenken (SE) Nordic Women in Film, viitattu 20.9.2024 Lenken opiskeli Tukholman draamakorkeakoulussa ja European Film Collegessa. Hänen ensimmäinen lyhytelokuvansa oli Morötter och potatismos (2007). Lenkenin ensimmäinen kokoillan elokuva oli Pieni siskoni (2015), josta hänelle myönnettiin Berliinin elokuvajuhlien Kristallikarhu ja Göteborgin elokuvajuhlien suurpalkinto. Lenken sai Kristallikarhun myös vuoden 2022 Berliinin elokuvajuhlilla elokuvasta Comedy Queen. Lenken on tehnyt useissa elokuvissa yhteistyötä tuottajan, entisen opiskelutoverinsa Annika Rogellin kanssa. == Lähteet == == Aiheesta muualla == * Luokka:Ruotsalaiset elokuvaohjaajat Luokka:Vuonna 1978 syntyneet Luokka:Elävät henkilöt
Sopurghan

Sopurghan () eli nykyarameaksi Sipūrḡān on pieni kylä Iranin Länsi- Azerbaidžanin maakunnassa lähellä Urmiajärveä ja Urmian kaupunkia. Aikanaan assyrialaisten asuttama miltei parin tuhannen asukkaan kylä taantui ensimmäisen maailmansodan seurauksena. ja nykyisin sen asukkaita on muutamia satoja. ==Maantiede== Sopurghan sijaitsee Iranin Länsi-Azerbaidžanin maakunnassa Urmian tasangolla Nazlujoen varrella. Urmiajärveen idässä on matkaa noin 2 kilometriä ja Urmian kaupunkiin lounaassa noin 26 kilometriä. ==Historia== Sopurghanin nimi on mahdollisesti peräisin assyrialaisilta ja viittaa sen asemaan (Urmia)järven vieressä. Toisaalta nimen on ehdotettu olevan taustaltaan iranilainen. Tässä teoriassa nimi on johdettu termistä sopur, joka viittaa teiden puhdistuksessa vastuussa olevaan tahoon. Paikka tunnetaan historiallisista lähteistä nimeltä ensi kertaa Mar Abdiso IV:n kirjeessä paavi Pius IV:lle vuonna 1562. Paikka mainitaan uudelleen kirjeessä lahjoituksesta Mar Maryamin kirkolle Jerusalemissa vuonna 1612. Historiallisten mainintojen ohella paikalta on tehty arkeologisia löytöjä. Esimerkiksi sen hautausmaalta on löydetty merkkejä kylän olemassaolosta jo vuonna 668 jaa. Sopurghan oli Idän kirkon hiippakunnan istuin, jonka alaisuuteen kuului Nazlujoen varren muita assyrialaisia kyliä. 1800-luvulla kylässä alkoi vaikuttaa lähetyssaarnaajia Yhdysvalloista ja sinne perustettiin esimerkiksi uusia kouluja. Heitä seurasivat monet muut lähetyssaarnaajat eri kristillisistä suuntauksista. Venäläisortodoksinen tutkimus assyrialaisista kylistä vuonna 1862 kirjasi paikalla olleen kaksi pappia ja 172 perhettä. Anglikaaninen ryhmä kirjasi vuonna 1876 150 perhettä ja yhden papin. Vuosisadan lopulla humattava osa alueen assyrialaisista oli omaksunut venäläisortodoksisuuden. Vuonna 1890 Sopurghanin asukasluku oli noin 1 800\. Kylässä asui tuolloin myös pieni joukko armenialaisia. Ensimmäinen maailmansota osoittautui tuhoisaksi kylälle. Paikalliset pakenivat kodeistaan ja noin puolet paikallisista kuoli nälkään. Paenneet päätyivät muuttamaan etenkin Venäjälle ja Yhdysvaltoihin. Venäjälle muuttaneet asettuivat etenkin Georgiaan ja Armeniaan, joissa oli assyrialainen yhteisö jo entuudestaan. ==Väestö== Sopurghan on nykyisin hyvin pieni kylä. Vuonna 1966 sen asukasluku oli 250 ja vuonna 1950 vielä 338. Sopurghanilaisia muuttajia Yhdysvaltoihin asettui etenkin Chicagoon, jossa aloitettiin kylän perinteeseen liittyvää järhjestötoimintaa. ==Lähteet== Luokka:Āzārbāyjān-e Gharbī Luokka:Iranin kaupungit
Hans-Ulrich Maik

Hans-Ulrich Maik (s. 20. kesäkuuta 1949) on saksalainen entinen Ilmor-yhtiön toimitusjohtaja. Hän toimi Ilmorin toimitusjohtajana vuodesta 2002 kunnes irtisanoi tehtävästään ennen vuoden 2004 San Marinon GP:tä. ==Lähteet== == Aiheesta muualla == * Hans-Ulrich Maik - McLaren.com Luokka:Formula 1 -tallien työntekijät Luokka:Saksalaiset henkilöt Luokka:Vuonna 1949 syntyneet Luokka:Elävät henkilöt
A. Talas

A. Talas Oy oli Kristiinankaupungissa vuosina 1922–2024 toiminut vähittäiskauppayritys, joka tunnettiin etenkin vuonna 1964 avatusta tavaratalostaan kaupungin keskustassa osoitteessa Kauppatori 2. Siellä myytiin loppuvuosina vaatteita, sisustus- ja lahjatavaroita, kodin elektroniikkaa, kodinkoneita ja pienrautatarvikkeita. Tiloissa toimi lisäksi kahvio Café Saga ja kirpputori. Toiminta päättyi konkurssiin syyskuussa 2024. ==Historiaa== Yritys sai alkunsa Aarne Talaksen vuonna 1922 perustamasta kioskista, joka kehittyi vähitellen isommaksi kauppaliikkeksi. Vuonna 1964 perustajan poika Risto Talas laajensi toimintaa rakennuttamalla kolmikerroksisen tavaratalon kauppatorin laidalle. Suurimmillaan vuonna 1972 A. Talaksella oli 48 työntekijää kolmessa toimipisteessä, tavaratalon ohella kaksi elintarvikemyymälää kaupungin itä- ja länsipuolella. Suurten kauppaketjujen vallattua alaa Suomen vähittäiskaupassa Talaksen kaltaisten itsenäisten tavaratalojen toiminta vähitellen vaikeutui. A. Talas oli yrityssaneerauksessa ensin vuonna 2009, jolloin toimintaa vaikeutti myös kiinteistössä sattunut suuri vesivahinko. Tuolloin lopetettiin elintarvikeosasto, ja vuoden 2019 uudessa yrityssaneerauksessa lopetettiin urheiluosasto ja toiminta keskitettiin kolmikerroksisen rakennuksen keskikerrokseen. Muiden kerrosten jäädessä vajaakäyttöön kiinteistökulut säilyivät kuitenkin suurina, ja lopullisen alamäen kerrotaan alkaneen 2020-luvun alun koronaviruspandemiasta. Taustalla vaikutti myös Kristiinankaupungin ja ympäristökuntien väkimäärän pieneneminen vuosikymmenten mittaan. Loppuaikoina yrityksestä vastasivat Risto Talaksen lapset Taina Talas-Pihlaja ja Ari Talas, hekin jo eläkeiän kynnyksellä. ==Lähteet== Luokka:Kristiinankaupungin rakennukset ja rakennelmat Luokka:Entiset suomalaiset tavaratalot Luokka:Entiset suomalaiset vähittäiskaupan yritykset
Kissa (rock-yhtye)

Kissa on vuonna 2020 perustettu rock-yhtye. Kokoonpanon musiikki perustuu varhaisen heavy metal-musiikin estetiikkaan sekä 1970-luvun glam rockiin. Yhtyeen perustaja ja keulahahmo on muusikko Günter Kivioja. Yhtyeeseen kuuluu Kiviojan lisäksi Tytti Roto, Sampo Kääriäinen, Jussi Himberg, Ari-Pekka Heinola ja Valtteri Lindholm. Kaikilla jäsenillä on taustaa myös muissa vaihtoehtoista rockia edustavissa kokoonpanoissa. Esimerkiksi Kivioja ja Roto vaikuttavat myös Ghost World -yhtyeessä, Kääriäinen ja Lindholm Kaleidobolt -yhtyeessä. Yhtyeen esikoisalbumi Vaarallinen bändi ilmestyi 4. kesäkuuta 2021 Svart Recordsin kautta. Kissan toinen, Liisa Tanin tuottama Apinalinna -albumi ilmestyi 3. toukokuuta 2023 niin ikään Svart Recordsin kautta. Kissa oli ehdokkaana 2023 Emma-gaalassa Vuoden rock -kategoriassa Apinalinna -albumillaan. == Yhtyeen jäsenet == * Günter Kivioja * Tytti Roto * Sampo Kääriäinen * Jussi Himberg * Ari-Pekka Heinola * Valtteri Lindholm == Diskografia == Albumit: * Vaarallinen bändi (2021, Svart Records) * Apinalinna (2023, Svart Records) Singlet: * Vaarallinen bändi (2021) * Teiniunelma (2021) * Musta valo (2022) * Sä oot paha (2023) * Cola Girl ´98 (2023) * Mä katon sua (Sä katot mua) (2023) * Wayne´s World (2025) == Lähteet == == Aiheesta muualla == Svard Recordsin kotisivut: https://svartrecords.com/en/artist/kissa/10112 Alt Agencyn kotisivut: https://www.altagency.fi/artists/kissa/ Luokka:Suomalaiset rockyhtyeet
Saamelainen ilmastoneuvosto

Saamelainen ilmastoneuvosto (, , ) on Suomen valtioneuvoston 24. elokuuta 2023 asettama, ilmastolakiin (423/2022) perustuva riippumaton asiantuntijaelin, jonka tarkoituksena on tuoda saamelaisten tietopohja ja näkökulmat osaksi Suomen ilmastopolitiikan valmistelua. Saamelainen ilmastoneuvosto koostuu 6 tutkijajäsenestä ja 6 saamelaisen perinteisen tiedon haltijasta. Puheenjohtaja on tutkijatohtori Klemetti Näkkäläjärvi Oulun yliopistosta. Ilmastoneuvoston tehtävänä on tuottaa tietoa ilmastonmuutoksesta saamelaiskulttuurin näkökulmasta viranomaisille ja saamelaisyhteisölle päätöksentekoa varten sekä lisätä tietoisuutta ilmastonmuutoksen vaikutuksista saamelaiskulttuurille. Saamelainen ilmastoneuvosto edistää tieteen ja saamelaiseen perinteisen tiedon välistä vuorovaikutusta. Ilmastoneuvoston toiminta ja julkaisut perustuvat tutkittuun tietoon ja saamelaiseen perinteiseen tietoon. Neuvoston toimikausi on 4 vuotta ja toimintaa rahoittaa ympäristöministeriö. Saamelaisen ilmastoneuvoston sihteeristö sijaitsee Oulun yliopistossa. == Jäsenet == * puheenjohtaja Klemetti Näkkäläjärvi, Oulun yliopisto * varapuheenjohtaja Petra B. Magga-Vars, saamelaisen perinteisen tiedon haltija * Hilppa Gregow, Ilmatieteen laitos * Esko Aikio, saamelaisen perinteisen tiedon haltija * Kati Kulovesi, Suomen ilmastopaneeli (4. heinäkuuta 2024 asti Markku Ollikainen) * Antti-Oula Juuso, saamelaisen perinteisen tiedon haltija * Rauna Kuokkanen, Lapin yliopisto * Jarno Mäki, saamelaisen perinteisen tiedon haltija (4. heinäkuuta 2024 asti Raija Lehtola) * Päivi Meriläinen, Terveyden ja hyvinvoinnin laitos * Tuomas Semenoff, saamelaisen perinteisen tiedon haltija * Henni Ylänne, Itä-Suomen yliopisto * Jussa Seurujärvi, saamelaisen perinteisen tiedon haltija == Lähteet == Luokka:Ilmastopolitiikka Luokka:Saamelaispolitiikka
Henrik Johaninpoika Tesche

Henrik Johaninpoika Tesche (1693 – 1762 jälkeen) oli suomalainen kauppias ja laivanvarustaja. Teschen vanhemmat olivat viipurilainen kauppias Johan Tesche ja Maria Hansintytär Sutthoff. Hänen ensimmäinen puolisonsa vuodesta 1724 oli Margareta Mårtenintytär Schmidt ja toinen Christina Lamphin (1709–1740). Tesche oli kauppias ja laivanvarustaja Haminassa 1723–1741 ja Turussa vuodesta 1744. Saksalaisperäiseen sukuun kuulunut Tesche oli useiden sukulaistensa tavoin sekä kauppias että laivanvarustaja. Hän hankki 1730 kolmen muun kauppiaan kanssa Amsterdamista Fechtenstein -nimisen valtamerialuksen, ns. espanjanpurjehtijan. Huono-onninen laiva kuitenkin haaksirikkoutui jo neljän vuoden päästä. Haminan jäätyä Hattujen sodan jälkeen venäläisille Tesche ei siirtynyt Loviisaan kuten monet muut haminalaiset kauppiaat, vaan Turkuun. Sinne tulivat myös isot Finland- ja Enigheten-alukset, joissa Tesche oli osakkaana. Vaikka nekin haaksirikkoutuivat pian, Tesche oli vielä osakkaana vuonna 1750 Turkuun hankitussa Nordstiernan-laivassa. Turussa Tesche jatkoi kauppiasuraansa 1760-luvulle asti ja vakiinnutti siellä asemansa ulkomaankauppaa käyvänä merkittävänä porvarina. == Lähteet == ==Aiheesta muualla== * Luokka:Suomalaiset laivanvarustajat Luokka:Suomalaiset kauppiaat Luokka:Vuonna 1693 syntyneet Luokka:Vuonna 1762 kuolleet
Jani Forsman

Jani Ville Tapani Forsman (ent. Lötjönen)https://www.is.fi/kotimaa/art-2000000855594.html (s. 4.10.1985)https://i.ibb.co/vj2DM9Q/image.png on suomalainen murhaaja. Forsman surmasi helmikuussa 2004 tuttavansa lyömällä tätä useita kertoja fileerausveitsellä ja 30 kertaa vasaralla. Hovioikeus tuomitsi Forsmanin 12 vuoden ja 8 kuukauden vankeustuomioon täyttä ymmärrystä vailla tehdystä murhasta.https://www.hs.fi/pkseutu/art-2000004323721.html Lokakuussa 2013 Forsman tuomittiin 9 vuoden ja 8 kuukauden vankeuteen taposta ja velvoitettiin maksamaan uhrin omaisille noin 27 000 euron korvaukset.https://www.ts.fi/uutiset/644440 Tällöin Forsman löi uhriaan 7 kertaa veitsellä. Mielentilalausunnon ja rikoshistorian perusteella käräjäoikeus arvioi, että Forsman on erittäin vaarallinen muiden hengelle, terveydelle ja vapaudelle. Hovioikeus totesi: "Hänen empatiakykynsä on puutteellinen ja hänen on vaikea tuntea syyllisyyttä ja katumusta".https://www.mtvuutiset.fi/artikkeli/hovioikeus-henkirikoksen- uusinut-espoolainen-erittain-vaarallinen/4648822#gs.ffnz4f Lisäksi hän on tuomittu törkeistä pahoinpitelyistä sekä useista tuhotöistä, ryöstöstä ja muista väkivaltarikoksista. Forsman on heinäkuusta 2024 lähtien ollut epäiltynä tapon yrityksestä.https://www.ksml.fi/paikalliset/7845144 == Lähteet == Luokka:Vuonna 1985 syntyneet Luokka:Suomalaiset murhaajat Luokka:Elävät henkilöt
Baptismi Sveitsissä

Sveitsiläinen baptismi on sveitsiläinen vapaakirkollinen liike. Baptistisena kirkkokuntana Sveitsissä toimii Sveitsin baptistiliitto, johon kuuluu 12 seurakuntaa ja noin 1 000 jäsentä. == Historia == Baptismi levisi varhain Saksasta muulle saksankieliselle väestöalueelle. Sveitsissä baptismi oli Saksan baptismin haarauma, ja siellä vaikutti hampurilaisia saarnaajia sen jälkeen kun Zürichiin oli muodostettu ensimmäinen seurakunta 1849. Sveitsin seurakunnat kuuluivat pitkään saksalaiseen yhdyskuntaan ja olivat sen erityinen piiri. Sveitsiläiset saarnaajat opiskelivat Hampurin seminaarissa ja tarvittavat lehdet ja kirjallisuus saatiin saksalaiselta yhdyskunnalta. Sveitsin baptistit kokivat ankaria vainoja pitkään. Baptisteihin kohdistui vankeutta ja maastakarkoituksia samoin kuin lasten pakkokastamista. Vuoden 1875 lainsäädännön myötä paine helpottui Sveitsin osavaltioissa. Ensimmäisen maailmansodan aikana ja jälkeen baptistien toiminta kävi vaikeammaksi. Tämä johtui yhdyskunnan yhteydestä saksalaiseen yhdyskuntaan. Hitlerin aikana yhteys Saksaan katkesi ja sveitsiläiset muodostivat oman yhdyskuntansa ja oman kirjallisuustoimintansa. === Toisen maailmansodan jälkeen === right|thumb|Zürichin baptistikirkko vuonna 2008. Vuonna 1949 Zürichin läheisyyteen, Rüschlikoniin, perustettiin Yhdysvaltain eteläisen baptistikonvention teologinen korkeakoulu The Baptist Theological Seminary. Teologinen seminaari oli sveitsiläisen baptismin voimakeskus ja huomattava keskus eurooppalaiselle baptismille. Teologisen seminaarin yhtyedessä on järjestetty monia vuosittaisia kesäkonferensseja. Vuonna 1988 seminaari luovutettiin Euroopan baptistiliitolle ja siirrettiin Prahaan vuonna 1997. == Katso myös == * Kristinusko Sveitsissä * Baptismi == Lähteet == Sveitsi Luokka:Kristinusko Sveitsissä
Baptismi Itävallassa

Itävaltalainen baptismi on itävaltalainen vapaakirkollinen liike. Baptistisena kirkkokuntana Itävallassa toimii Itävallan baptistiliitto, johon kuuluu 31 seurakuntaa ja noin 1 700 jäsentä. == Historia == Baptismi levisi varhain Saksasta muulle saksankieliselle väestöalueelle. Itävallan baptistinen liike alkoi Wienissä vuonna 1869. Seurakunnan perustaja E. Millard toimi kaupungissa vuoteen 1887. Toisen maailmansodan jälkeen Itävaltaan, muun muassa Salzburgiin, rakennettiin yhdysvaltalaisten tukemana useita kappeleita. Myös muille vanhoille anabaptistisille paikkakunnille, kuten Linziin, Steyriin ja Tirolin alueelle, syntyi baptistista toimintaa. Itävallan baptistit ovat kuuuluneet läheisesti saksalaisen baptismin yhteyteen. == Katso myös == * Kristinusko Itävallassa * Itävallan baptistiliitto * Baptismi == Lähteet == *
Nomen Nescio (yritys)

Nomen Nescio Oy on suomalainen vuonna 2012 perustettu vaatealan yritys, joka on erikoistunut mustien, minimalististen unisex-vaatteiden suunnitteluun ja markkinointiin. Vaatteet valmistetaan Euroopassa. Yrityksen perustajat ovat aviopari Niina ja Timo Leskelä. Nomen Nescio (katso nimen merkityksestä) sai kansainvälistä mainetta vuonna 2018, kun Britannian Vogue-muotilehti kertoi yrityksestä sukupuolineutraalin muodin edelläkävijänä. Yritys on herättänyt huomiota myös muun muassa Pariisin muotiviikoilla. Yritys avasi vuonna 2021 Helsingin Mikonkadulle myymälän, joka sittemmin on muuttanut Fredrikinkadulle. 2020-luvun alussa Nomen Nescio ajautui taloudellisiin vaikeuksiin muun muassa koronaviruspandemian ja Ukrainan sodan vähennettyä Helsinkiin tulevien turistien määrää. Vuonna 2023 yrityksen onnistui välttää konkurssi joukkorahoituskampanjalla, mutta syyskuussa 2024 verottaja haki yritystä konkurssiin. Yritys pyrkii kuitenkin jatkamaan toimintaansa ja aikoo hakeutua yrityssaneeraukseen. ==Lähteet== ==Aiheesta muualla== *Yrityksen verkkosivusto Luokka:Suomalaiset yritykset Luokka:Sukupuolten tasa-arvo Luokka:Vaatemerkit
Baptismi Puolassa

Puolan baptismi on puolalainen vapaakirkollinen liike. Baptistisena kirkkokuntana Puolassa toimii Puolan baptistiliitto, johon kuuluu 107 seurakuntaa ja noin 5 500 jäsentä. == Historia == Baptismi levisi varhain Saksasta muulle saksankieliselle väestöalueelle. Vanhan Puolan saksalaisalueilla baptismi levisi 1860-luvulta lähtien. Ensimmäiseen maailmansotaan asti se menestyi lähes yksinomaan saksaa puhuvien kansanryhmien keskellä. Tämä koski sekä Venäjälle että Saksalle kuuluvia osia. Kun Puola ensimmäisen maailmansodan jälkeen tuli itsenäiseksi valtioksi, koitti suurempi uskonnonvapaus. Samoihin aikoihin baptistiseen liikkeeseen liittyi paljon puolalaisia. Ensimmäisen maailmansodan jälkeen Puolan baptismi oli järjestynyt kolmeen konferenssiin: kahteen saksalaiseen ja yhteen puolalaiseen, jotka muodostivat yhdessä baptistiliiton. Ennen toista maailmansotaa Puolan baptistien kokonaisjäsenmäärä oli noin 15 000\. Puolan baptistit ovat saaneet monivuotista kannatusta eräältä Edinburgin baptistiseurakunnalta sekä eniten Yhdysvaltain baptisteilta. == Katso myös == * Kristinusko Puolassa * Baptismi == Lähteet == *
Baptismi Alankomaissa

Alankomaiden baptismi on hollantilainen vapaakirkollinen liike. Baptistisena kirkkokuntana Alankomaissa toimii baptististen ja lähetyskirkkojen liitto Unie-ABC, johon kuuluu 135 seurakuntaa ja noin 15 500 jäsentä. == Historia == Baptismi levisi varhain Saksasta muulle saksankieliselle väestöalueelle. Alankomaiden baptismi oli läheisessä yhteydessä saksalaisiin baptisteihin. Ensimmäinen baptistiseurakunta perustettiin vuonna 1845, mutta kasvu lähti hitaasti liikkeelle. Vuonna 1881 hollannin baptistit loivat yhdyskuntajärjestön, minkä jälkeen työ lähti kehittymään vilkkaammin. 1970-luvun lopussa liikkeen jäsenmäärä oli noin 7 000 henkilöä. Hollannin baptistipastoreiden koulutus on tapahtunut osaksi Hampurin teologisessa seminaarissa ja osaksi englantilaisissa seminaareissa. == Katso myös == * Kristinusko Alankomaissa * Baptismi == Lähteet == Alankomaat Luokka:Kristinusko Alankomaissa
Providence Island

Providence Island (aiemmin nimellä Dozoa) on saari Liberiassa Mesuradojoessa. Joen eteläpuolella sijaitsee Liberian pääkaupunki Monrovia. Providence Island sijaitsee runsaan puolen kilometrin päässä joen Atlanttiin laskevalta suulta. Saari on ylhäältä päin katsottuna kitaranmuotoinen, ja sen maapinta-ala on 4,54 hehtaaria. Saari on pääasiassa rakennettua ympäristöä, mutta sen kaakkoispäässä on vielä pieniä mangrovealueita. Providence Island on kulttuurihistoriallisesti merkittävä, sillä se oli Amerikasta vapautettujen orjien ensimmäinen saapumispaikka. Aiemmin paikka oli toiminut orjien myyntipaikkana. Vapautetut orjat saapuivat Providence Islandille 1. tammikuuta 1822, ja paikalla on muistomerkkinä betoninen pylväs ja tasanne. Sen lisäksi saarella on myös metallinen rauhan puu, jonka tarkoituksena on muistuttaa sisällissotien jälkeen saavutetusta rauhasta. == Lähteet == == Aiheesta muualla == Luokka:Liberian maantiede Luokka:Afrikan saaret
F1 2020

F1 2020 on Codemastersin kehittämä ajopeli, joka perustuu Formula 1 -kauteen 2020. Peli julkaistiin PlayStation 4-, Xbox One- ja Microsoft Windows -alustoille 10. heinäkuuta 2020. Peli sisältää kaikki kauden 2020 tallit, kuljettajat ja radat. Luokka:Formula 1 -pelit Luokka:Vuoden 2020 videopelit Luokka:PlayStation 4 -pelit Luokka:Xbox One -pelit Luokka:Windows-pelit
F1 2021

F1 2021 on Codemastersin kehittämä ajopeli, joka perustuu Formula 1 -kauteen 2021. Peli julkaistiin PlayStation 4-, Xbox One- ja Microsoft Windows -alustoille 16. heinäkuuta 2021. Peli sisältää kaikki kauden 2021 tallit, kuljettajat ja radat. Luokka:Formula 1 -pelit Luokka:Vuoden 2021 videopelit Luokka:PlayStation 4 -pelit Luokka:Xbox One -pelit Luokka:Windows-pelit
F1 22

F1 22 on Codemastersin kehittämä ajopeli, joka perustuu Formula 1 -kauteen 2022. Peli julkaistiin PlayStation 4-, Xbox One- ja Microsoft Windows -alustoille 1. heinäkuuta 2022. Peli sisältää kaikki kauden 2022 tallit, kuljettajat ja radat. Luokka:Formula 1 -pelit Luokka:Vuoden 2022 videopelit Luokka:PlayStation 4 -pelit Luokka:Xbox One -pelit Luokka:Windows-pelit
F1 23

F1 23 on Codemastersin kehittämä ajopeli, joka perustuu Formula 1 -kauteen 2023. Peli julkaistiin PlayStation 4-, Xbox One- ja Microsoft Windows -alustoille 16. kesäkuuta 2023. Peli sisältää kaikki kauden 2023 tallit, kuljettajat ja radat. Luokka:Formula 1 -pelit Luokka:Vuoden 2023 videopelit Luokka:PlayStation 4 -pelit Luokka:Xbox One -pelit Luokka:Windows-pelit
Niilinpunainen

Niilinpunainen (C20H18N2O2) on aromaattinen oksatsiinirakenteinen orgaaninen yhdiste. Yhdistettä voidaan käyttää väriaineena esimerkiksi solubiologisissa tutkimuksissa. == Ominaisuudet, valmistus ja käyttö == Huoneenlämpötilassa niilinpunainen on vihreää kiteistä ainetta. Yhdiste liukenee vain vähäisessä määrin veteen ja paremmin useisiin orgaanisiin liuottimiin, esimerkiksi etanoliin, dimetyyliformamidiin, heksaaniin ja tolueeniin. Niilinpunainen on solvatokromista, eli liuoksen väri riippuu liuottimesta. Liuokset fluoresoivat ultraviolettivalossa keltaisina, mikä havaitaan voimakkaimmin poolittomissa liuottimissa. Aine on myös termokromista. Alun perin niilinpunaista valmistettiin hydrolysoimalla niilinsinistä rikkihapolla, mutta nykyisin käytetympi menetelmä on nitrosoidun 3-aminofenolijohdannaisen ja 2-naftolin reaktio. : Niilinpunainen värjää esimerkiksi lipidit ja hydrofobiset proteiinit punaisiksi. Sitä käytetään muun muassa fluoresenssimikroskopiassa ja virtaussytometriassa.Ute Schmidt & Erik K. W. Schulte: "Stains, Microscopic", teoksessa Ullmann's Encyclopedia of Industrial Chemistry, John Wiley & Sons, New York, 2000. Yhdistettä käytetään lisäksi väriainelasereissaHorst Berneth: "Azine Dyes", teoksessa Ullmann's Encyclopedia of Industrial Chemistry, John Wiley & Sons, New York, 2008.. == Lähteet == == Aiheesta muualla == Luokka:Väriaineet
Baptismi Unkarissa

Unkarin baptismi on unkarilainen vapaakirkollinen liike. Baptistisena kirkkokuntana Unkarin toimii Unkarin baptistiliitto, johon kuuluu 290 seurakuntaa ja noin 11 200 jäsentä. == Historia == Baptismi levisi varhain Saksasta ympärysmaihin. Johann Onckenin Hampurin toiminnan vaikutus ulottui myös Unkariin. Pysyvä toiminta syntyi vuonna 1873 kun saksalainen saarnaaja Henrich Meyer asettui Budapestiin Britannian ja ulkomaan raamattuseuran asiamiehenä. Meyer kastoi ensimmäiset majdaarit vuonna 1875, mutta toimintaa oli myös saksalaisväestön keskuudessa. Baptismi kasvoi Unkarissa nopeasti niin, että vuonna 1910 seurakuntien jäsenluku oli lähes 17 000\. Ensimmäisen maailmansodan jälkeen Andress Udvarnoki valittiin rehtoriksi saarnaajaseminaariin, joka muodostettiin eteläisen baptistikonvention tuella. Unkarin kärsiessä suuria aluemenetyksiä maailmansodan jälkeen myös suuresta osasta baptistiyhdyskunnan jäsenistä tuli muiden valtioiden kansalaisia. == Katso myös == * Kristinusko Unkarissa * Baptismi == Lähteet == Unkari Luokka:Kristinusko Unkarissa
Yhdysvaltain senaatin vaalit Ohiossa 2024

Yhdysvaltain senaatin vaalit Ohiossa 2024 pidettiin 5. marraskuuta 2024 samaan aikaan muiden vuoden 2024 vaalien kanssa. Istuva demokraattisenaattori Sherrod Brown oli ehdolla neljännelle kaudelleen, mutta hän hävisi vastaehdokkaalleen, republikaanien Bernie Morenolle. Brownin uudelleenvalintaa pidettiin keskeisenä demokraattien mahdollisuudelle säilyttää senaatin enemmistö vuonna 2024. == Tausta == Demokraattien ehdokas Sherrod Brown valittiin ensimmäisen kerran senaattiin vuonna 2006, jolloin hän päihitti istuvan republikaanisenaattorin Mike DeWinen. Hänet valittiin jatkokausille vuosina 2012 ja 2018. Ohiosta, joka oli aiemmin vaa’ankieliosavaltio, on sittemmin tullut republikaanisempi osavaltio, minkä johdosta Sherrodia pidettiin yhtenä demokraattien haavoittuvimmista demokraattisenaattoreista. Donald Trump päihitti Joe Bidenin vuoden 2020 presidentinvaaleissa Ohiossa lukemin 53–45. Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi: * Vähintään 18-vuotias; * On asunut Ohiossa vähintään 30 päivää ennen vaaleja; * On Yhdysvaltain kansalainen; * Ei ole vangittuna Ohion osavaltion, toisen osavaltion tai Yhdysvaltojen lakien mukaisen rikostuomion vuoksi törkeästä rikoksesta (felony); * Ei ole tullut tuomioistuimen julistamamaksi äänioikeudellisesti vajaavaltaiseksi; * Ei ole menettänyt äänioikeuttaan pysyvästi vaalilakien rikkomisen takia. == Ehdokasasettelu == Brown asettui ehdolle neljännelle kaudelleen, ja hän oli puolueensa esivaalien ainoa ehdokas. Republikaanien ehdokas Bernie Moreno voitti puolueensa esivaalit saatuaan noin 50,5 % esivaalien äänistä kahta muuta ehdokasta vastaan. == Tulokset == Ehdokas Ääniä Osuus äänistä (%) Bernie Moreno 2 857 383 50,1 Sherrod Brown 2 650 949 46,5 Don Kissick 195 648 3,4 Lähde: == Lähteet == Luokka:Ohion historia Luokka:Yhdysvaltain senaatin vaalit Luokka:Yhdysvaltain vaalit 2024
Punaiset ja valkoiset

Punaiset ja valkoiset tai valkoiset ja punaiset voivat viitata: *Suomen sisällissodassa 1918 osapuolet: ks. punakaarti ja valkoiset *Venäjän sisällissodassa 1917-1922 osapuolet: Vladimir Leninin johtamat bolševikit ja heitä vastustaneet.
Heimin kirkko

Heimin kirkko () on Heimin kunnassa Norjassa sijaitseva puinen pitkäkirkko vuodelta 1884. ==Lähteet== ==Aiheesta muualla== Luokka:Heim Luokka:Norjan puukirkot
Vinjen kirkko (Heim)

Vinjen kirkko () on Heimin kunnassa Norjassa sijaitseva kahdeksankulmainen puukirkko vuodelta 1820. ==Lähteet== ==Aiheesta muualla== Luokka:Heim Luokka:Norjan puukirkot
Hemnen kirkko

Hemnen kirkko () on Heimin kunnassa Norjassa sijaitseva kahdeksankulmainen puukirkko vuodelta 1817. ==Lähteet== ==Aiheesta muualla== Luokka:Heim Luokka:Norjan puukirkot
Valsøyfjordin kirkko

Valsøyfjordin kirkko () on Heimin kunnassa Norjassa sijaitseva puinen pitkäkirkko vuodelta 1864. ==Lähteet== ==Aiheesta muualla== Luokka:Heim Luokka:Norjan puukirkot
Horace Plunkett

Horace Plunkett (1854 – 1932 Weybridge, Surrey, Britannia) oli irlantilainen poliitikko ja osuustoiminnan edistäjä. Hän piti 1874–1889 maatilaa Yhdysvalloissa Montanan osavaltiossa. Irlantiin palattuaan hän koetti saada eri puolueisiin kuuluvia henkilöitä yhteistoimintaan Irlannin huonolla tolalla olleen maatalouden kehittämiseksi. Sitä tarkoitusta varten hän perusti 1894 järjestön Irish agricultural Organisation Society, joka toimi menestyksekkäästi osuustoiminnan levittämiseksi Irlannin pienviljelijöiden keskuuteen.Tietosanakirja 1909, osa 11, Hakusana: Plunkett, Horace. Verkossa Plunkett oli 1892–1900 alahuoneen jäsen ja kuului unionisteihin. Hänen aloitteestaan perustettiin vuonna 1899 maatalousasioita ja teknistä opetusta varten erityinen Irlannin virasto, ja hän oli viraston varapuheenjohtaja ja tosiasiallinen johtaja vuoteen 1907. Plunkett valittiin 1917 puheenjohtajaksi niin sanottuun Irlannin konventtiin, jonka hallitus oli kutsunut koolle laatimaan ehdotusta Irlannin kysymyksen ratkaisemiseksi. ==Julkaisut== * Ireland in the new Century (1904) * The rural life problem of the United states (1910) ==Lähteet== ==Aiheesta muualla== Luokka:Irlantilaiset poliitikot Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Vuonna 1854 syntyneet Luokka:Vuonna 1932 kuolleet
Korgenin kirkko

Korgenin kirkko () on Hemnesin kunnassa Norjassa sijaitseva puinen ristikirkko vuodelta 1863. ==Lähteet== ==Aiheesta muualla== Luokka:Hemnes Luokka:Norjan puukirkot
Bleikvasslin kappeli

Bleikvasslin kappeli () on Hemnesin kunnassa Norjassa sijaitseva puinen pitkäkirkko vuodelta 1955. ==Lähteet== ==Aiheesta muualla== Luokka:Hemnes Luokka:Norjan puukirkot
Avaldsnes

Avaldsnes on taajama Karmøyn kunnassa Rogalandin läänissä Norjassa. Taajaman pinta-ala on 3,2 neliökilometriä ja asukasluku 2 879 vuonna 2023. Vuosina 1837–1965 Avaldsnes oli itsenäinen kunta. ==Lähteet== ==Aiheesta muualla== Luokka:Norjan taajamat Luokka:Norjan entiset kunnat Luokka:Karmøy
Hæen

Hæen on taajama Hån kunnassa Rogalandin läänissä Norjassa. Taajaman pinta-ala on 0,5 neliökilometriä ja asukasluku 844 vuonna 2023. ==Lähteet== ==Aiheesta muualla== Luokka:Norjan taajamat Luokka:Hå
Åland (yritys)

Åland (tyyliteltynä ÅLAND, ) on eteläkorealainen muotialan yritys, jonka ovat perustaneet Soulissa vuonna 2005 sisarukset Kinam Jung ja Jung Eun Jung. Yrityksellä on kivijalkamyymälöitä Etelä-Korean lisäksi myös Hongkongissa, Yhdysvalloissa, Japanissa, Indonesiassa, sekä Thaimaassa. Yritys myy uusien aloittelevien korealaisten suunnittelijoiden suunnittelemia tuotteita. Åland on Etelä-Korean suosituimpia muodin jälleenmyyjiä. Muodin lisäksi Åland myy myös korealaista kosmetiikkaa. Vuonna 2024 Ålandilla on yhteensä 15 myymälää Etelä-Koreassa ja kuusi myymälää ulkomailla. == Nimi == Yritys kertoo verkkosivuilllaan, että sen nimi on peräisin Ahvenanmaalla elävän harvinaisen aland-nimisen kalan nimestä. Eräässä yrityksen logon versiossa on kala ja å-kirjaimen ympyrä siniseksi maalattuna. Ahvenanmaankin vesissä elävä säyne on saksan kielellä Aland. == Lähteet == Luokka:Eteläkorealaiset yritykset
Vihtajärvi (Boden)

Vihtajärvi () on taajama Bodenin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 498 asukasta vuonna 2016. ==Lähteet== ==Aiheesta muualla== Luokka:Bodenin kunta
Torsten Schack Pedersen

Torsten Schack Pedersen (s. 26. kesäkuuta 1976 Farsø) on tanskalainen Venstren poliitikko ja maansa yhteiskuntaturva- ja varautumisministeri elokuusta 2024. Hän on istunut kansankäräjillä vuodesta 2005. ==Lähteet== ==Aiheesta muualla== * Torsten Schack Pedersen Tanskan kansankäräjien verkkosivuilla Luokka:Tanskan ministerit Luokka:Vuonna 1976 syntyneet Luokka:Elävät henkilöt
Tidön linna

Tidön linna () on Västeråsin kunnassa Västmanlandin läänissä Ruotsissa sijaitseva linna. Se tunnetaan jo 1400-luvun lopulta. Nykyinen kolmikerroksinen kivirakennus valmistui Axel Oxenstiernan aloitteesta 1640-luvulla. Syksyllä 2022 Tidössä solmittiin niin kutsuttu Tidön sopimus, johon Ulf Kristerssonin hallitus perustuu. ==Kuvia== Suecia 2-043 ; Agneta Horns lefverne - Tidö.png|Tidön linna Eric Dahlbergin teoksessa Suecia antiqua et hodierna. Tidö slott-4.jpg|Sisäpihaa Tidö interiör.jpg|Sisustusta ==Lähteet== ==Aiheesta muualla== Luokka:Västmanlandin läänin linnat Luokka:Västeråsin kunta
Dagmar Hagelin

Dagmar Hagelin (1959Bo J. Theutenberg, Den katolska kyrkan och Dagmar Hagelin- fallet signum.se, viitattu 20.9.2024 – oletettavasti 1977) oli Ruotsin ja Argentiinan kaksoiskansalainen, joka katosi tammikuussa 1977 sotilasjuntan hallitseman Argentiinan pääkaupungissa Buenos Airesissa. Seitsemäntoistavuotias Hagelin oli menossa tapaamaan ystäväänsä, kun hän kohtasi kadulla sotilaita. Nämä ampuivat häntä ja veivät hänet pois, minkä jälkeen hänen kohtaloaan ei tiedetä. Vuonna 2017 argentiinalainen entinen merivoimien upseeri Alfredo Astiz tuomittiin Hagelinin murhasta. Hagelinin isä, joka oli ajanut tyttärensä surmaajien saattamista vastuuseen, oli kuollut edellisenä vuonna. Kaikkiaan Argentiinassa niin kutsutun likaisen sodan aikana sai surmansa tuhansia ihmisiä. ==Lähteet== Luokka:Argentiinalaiset henkirikosten uhrit Luokka:Ruotsalaiset henkirikosten uhrit Luokka:Kadonneet henkilöt Luokka:Vuonna 1959 syntyneet Luokka:Kuolinvuosi tuntematon
Casa de Nariño

Casa de Nariño () on Kolumbia pääkaupungissa Bogotá ijaitseva Kolumbian presidentin virka-asunto ja pääasiallinen työpaikka. Casa de Nariño on beigeksi maalattu uusklassista kartano, joka on rakennettu louhoskivestä ja otettu Cundinamarcan savanneilta. Se koostuu vuonna 1906 alkaneesta keskusrakennuksesta, joka valmistui myöhemmin 1908. Keskusrakennuksen on suunnitellut arkkitehti Gastón Lelarge yhteistyössä Julián Lombanan kanssa. Keskusrakennuksessa on kaksi kerrosta maanpinnan yläpuolella. ==Historia== Ennen Casa de Nariñon rakentamista Kolumbian presidentti oli asunut San Carlosin palatsista. Rafael Núñezin presidenttikaudella Casa de Nariño oli presidentin asuinpaikka vuoteen 1888 saakka, jolloin Miguel Antonio Caro teki San Carlosin palatsista presidentin asuinpaikkansa. Núñezille se oli erittäin tärkeä historiansa ja strategisen sijaintinsa vuoksi National Capitolissa. Samaan aikaan Casa de Nariño toimi sotaministerin toimistona 20. heinäkuuta 1908 asti, jolloin presidentti Rafael Reyes perusti Casa de Nariñon Kolumbian presidentin viralliseksi asuinpaikaksi. Vuonna 1954, jälleen keskeytyksettä, presidentti Gustavo Rojas Pinilla perusti presidentin asuinpaikkansa San Carlosin palatsiin, kunnes hänen presidenttikautensa päättyi vuonna 1957. Casa de Nariño on tähän mennessä ollut 15 presidentin ja heidän työpaikkansa perheitä. ==Sisällä kuvia== Tiedosto:Gustavo Bolívar al posesionarse.jpg|Gustavo Bolívar sosiaalisen hyvinvoinnin pääjohtajaksi Tiedosto:Hall Casa de Nariño.jpg|Casa de Nariñon sali Tiedosto:Escalera Casa de Nariño.jpg|Casa de Nariño portaat Tiedosto:Recibidor Casa de Nariño.jpg|Sali, jossa on Kolumbian kuusi historiallista lippua Tiedosto:02PetroRichardson.jpg|Presidentti Gustavo Petro ja Yhdysvaltain kenraali komentaja Laura Richardson sinisessä huoneessa ==Piha== Tiedosto:Obra Vigilantes de Edgar Negret.jpg|Los Vigilantes - Edgar Negretin veistos Tiedosto:20240627 Conmemoracion mes LGBTIQ-Juan Diego Cano05416.jpg|LGTBI-päivän juhliminen Casa de Nariño Tiedosto:Nariño BOGOTÁ - COLOMBIA.jpg|Näkymä oikealta suihkulähteeltä Tiedosto:20231127 Ilumina la Navidad-Yeremi Ruiz190.jpg|Jouluvalot 2023 == Lähteet == == Aiheesta muualla == Luokka:Hallintorakennukset Luokka:Asuinrakennukset Luokka:Kolumbian rakennukset ja rakennelmat Luokka:Kolumbian presidenttiys
Baptismi Tšekissä

Tšekin baptismi on tšekkiläinen vapaakirkollinen liike. Baptistisena kirkkokuntana Tšekissä toimii Tšekin baptistiliitto, johon kuuluu 45 seurakuntaa ja noin 2 400 jäsentä. == Historia == Kastajaliike sai jo varhain lujan jalansijan Böömin ja Määrin alueella. Liike kehittyi nopeasti, vaikka katolinen hävityskampanja iski liikkeeseen voimakkaasti. 1800-luvulla alueelle saapui myös angloamerikkalainen yhdistystoiminta ja myös Saksan baptismilla oli alueella vaikutusvaltaa. Ensimmäinen baptistiuranuurtaja oli A. Meereis, joka toimi kolportöörinä Britannian ja ulkomaan raamattuseuran palveluksessa. Ensimmäiset kasteet suoritettiin 1877 ja ensimmäinen baptistiseurakunta perustettiin Prahan läheisyyteen 1885. Pastoriksi valittiin Heinrich Novotny. Novotny ja Meereis harjoittiva menestykästä toimintaa vainoista huolimatta. Ensimmäisen maailmansodan alkaessa Böömin ja Määrin alueella oli useita seurakuntia. Uudessa Tšekkoslovakiassa baptistien toiminta jatkui rauhassa. Novotnyn poika, Josef Novotny jatkoi työtä. Prahasta tuli batpistien toiminnan keskus ja siellä oli uusi kirkko. Vuonna 1921 Prahaan perustettiin teologinen seminaari johtajanaan H. Prochazka. Pari vuotta aiemmin seurakunnat olivat järjestäytyneet yhdyskunnaksi, johon kuului noin 4 000 jäsentä. Yhdyskuntaa ovat avustaneet Yhdysvaltain pohjoisvaltioiden ja Englannin baptistit. == Katso myös == * Kristinusko Tšekissä * Baptismi == Lähteet == Tšekki Luokka:Kristinusko Tšekissä